รายละเอียดแคมเปญช้อปถูกดี มีลุ้นโชค ของถูกดี มีมาตรฐาน
“ช้อปถูกดี มีลุ้นโชค” ถือเป็นการจัดแคมเปญครั้งแรกและครั้งใหญ่ที่สุดตั้งแต่มีการก่อตั้งร้านถูกดี มีมาตรฐาน เมื่อซื้อสินค้าที่ร้านถูกดี มีมาตรฐาน ครบ 150 บาท สามารถส่งใบเสร็จพร้อมเขียน ชื่อ-นามสกุล เบอร์โทรศัพท์หลังใบเสร็จ ส่งที่กล่องชิงโชคซึ่งจัดเตรียมไว้ที่หน้าร้านถูกดี มีมาตรฐานทุกแห่ง เพื่อลุ้นรางวัลเป็นสร้อยคอทองคำ 1 สลึง จำนวน 100 เส้น และมอเตอร์ไซค์ จำนวน 7 คัน รวมมูลค่าของรางวัลกว่า 1 ล้านบาทร้านถูกดี มีมาตรฐาน เป็นโครงข่ายร้านค้าปลีก ภายใต้การบริหารงานของเสถียร เศรษฐสิทธิ์ ประธานกรรมการ บริษัท คาราบาวกรุ๊ป จำกัด (มหาชน) ที่มีแนวคิดสร้างมาตรฐานวงการร้านค้าปลีกชุมชน ซึ่งเป็นรากฐานเศรษฐกิจที่สำคัญของประเทศ ด้วยการยกระดับมาตรฐานร้านค้าปลีกให้ทันสมัยด้วยความรู้ และเทคโนโลยีการบริหารจัดการร้าน โดยชูโมเดล “ร้านค้าชุมชน โดยชุมชน เพื่อชุมชน” ร้านสะดวก​ซื้อสมัยใหม่ ที่สนิทใจลูกค้า เพื่อเสริมสร้างคุณภาพชีวิตของคนในชุมชน และมุ่งแบ่งปันผลประโยชน์ให้กับทุกฝ่ายมาโดยตลอด กับแนวคิด “กินแบ่ง ไม่กินรวบ” โดยปัจจุบัน ร้านถูกดี มีมาตรฐานดำเนินการมาแล้วกว่า 1 ปี และมีสาขากว่า 3,000 สาขาทั่วประเทศเพื่อช่วยเหลือผู้บริโภคในสถานการณ์ค่าครองชีพสูง ที่ผ่านมาบริษัทได้มีการจัดแคมเปญ “ถูกดีลดค่าครองชีพ ลดจริงจังให้ตังค์เหลือ” โดยนำสินค้าจำเป็นที่ใช้ในการดำรงชีวิตประจำวัน เช่น ข้าวสาร ปลากระป๋อง บะหมี่กึ่งสำเร็จรูป ผงซักฟอก น้ำยาล้างจาน ตลอดจนสินค้าแบรนด์ดังต่างๆ มากมาย มาลดราคา รวมถึงจัดแคมเปญ “ทุบราคา” โดยนำสินค้าคุณภาพดี ราคาถูก มาลดราคาให้ถูกลงกว่าเดิม เพื่อช่วยเหลือประชาชนลดค่าครองชีพ สวนกระแสในช่วงที่สินค้ามีการปรับราคาขึ้นอย่างต่อเนื่อง